CELEX: 21979A1101(01)
Language: mt
Date: 1979-11-01 00:00:00
Title: Protokoll li Hemm Mal-Ftehim Dwar l-Implimentazzjoni ta' l-Artikolu VII Tal-Ftehim Ġenerali Dwar it-Tariffi u l-Kummerċ

Avviż Legali Importanti

|

21979A1101(01)

Official Journal L 071 , 17/03/1980 P. 0127 - 0128 Official Journal L 071 , 17/03/1980 P. 0127 - 0128 Finnish special edition: Chapter 11 Volume 9 P. 0129  Swedish special edition: Chapter 11 Volume 9 P. 0129  Greek special edition: Chapter 11 Volume 19 P. 0130  Spanish special edition: Chapter 11 Volume 12 P. 0163  Portuguese special edition Chapter 11 Volume 12 P. 0163 

		Protokoll li Hemm Mal-Ftehim Dwar l-Implimentazzjoni ta' l-Artikolu VII Tal-Ftehim Ġenerali Dwar it-Tariffi u l-KummerċIl-Partijiet għall-Ftehim dwar l-implimentazzjoni ta' l-Artikolu VII tal-Ftehim Ġenerali dwar it-tariffi u l-kummerċ (minn hawn 'il quddiem imsejjaħ "il-Ftehim"),Wara li kkunsidraw in-negozjati multilaterali dwar il-kummerċ u x-xewqa espressa mill-Kumitat tan-Negozjati dwar il-Kummerċ fil-laqgħa tiegħu tal-11 u t-12 ta' April 1979 li jasal għal test uniku ta' Ftehim dwar l-implimenatzzjoni ta' l-Artikolu VII tal-Ftehim Ġenerali dwar it-tariffi u l-kummerċ,Waqt li jirrikonoxxu li pajjiżi li qed jiżviluppaw jistgħu jkollhom problemi partikolari biex japplikaw dan il-Ftehim;Waqt li jikkunsidraw li d-dispożizzjonijiet ta' l-Artikolu 27 tal-Ftehim li jirrigwardaw l-emendi għadhom ma daħlux fis-seħħ;Hawnhekk:I1. Jaqblu dwar it-tħassir tad-dispożizzjoni ta' l-Artikolu 1(2)(b)(iv) tal-Ftehim;2. Jirrikonoxxu illi d-dewmien ta' ħames snin għall-applikazzjoni tad-dispożizzjonijiet tal-Ftehim mill-pajjiżi li qed jiżviluppaw li hemm provdut għalih fl-Artikolu 21(1) jista', fil-prattika, ma jkunx biżżejjed għal ċerti pajjiżi li qed jiżviluppaw. F'każijiet bħal dawn pajjiż li qed jiżviluppa li hu Parti għal dan il-Ftehim jista' jitlob qabel it-tmiem tal-perjodu li għalih jirreferi l-Artikolu 21(1) estensjoni għal dak il-perjodu, waqt li qed jiġi miftiehem li l-Partijiet għall-Ftehim sejrin jikkunsidraw b'simpatija talba bħal din f'każijiet fejn il-pajjiż li qed jiżviluppa inkwistjoni jista' juri li għandu kawża tajba;3. Jirrikonoxxu li pajjiżi li qed jiżviluppaw li preżentement jivvalutaw l-oġġetti fuq bażi ta' valuri minimi stabbilita uffiċjalment jistgħu jkunu jixtiequ li jagħmlu riserva sabiex tgħinhom iżommu dawk il-valuri fuq bażi limitata u transizzjonali taħt dawk il-patti u kundizzjonijiet li jistgħu jkunu miftiehma mill-Partijiet għall-Ftehim;4. Jirrikonoxxu li pajjiżi li qed jiżviluppaw li jikkunsidraw li l-qlib ta' l-ordni ta' sekwenza fuq talba ta' l-importatur kif jipprovdi għalih l-Artikolu 4 tal-Ftehim jista' jwassal għal diffikultajiet reali għalihom jistgħu jixtiequ jagħmlu riserva għall-Artikolu 4 skond it-termini li ġejjin:"Il-Gvern ta'… jirriserva d-dritt li jipprovdi li d-dispożizzjoni relevanti ta' l-Artikolu 4 tal-Ftehim għandha tapplika biss meta l-awtoritajiet doganali jaqblu mat-talba biex tinqaleb l-ordni ta' l-Artikoli 5 u 6."Jekk il-pajjiżi li qed jiżviluppaw jagħmlu din ir-riserva, il-Partijiet għall-Ftehim għandhom jagħtu l-kunsens għaliha taħt l-Artikolu 23 tal-Ftehim;5. Jirrikonoxxu li l-pajjiżi li qed jiżviluppaw jistgħu jkunu jixtiequ jagħmlu riserva fir-rigward ta' l-Artikolu 5(2) tal-Ftehim skond it-termini li ġejjin:"Il-Gvern ta'… jirriserva d-dritt li jipprovdi li l-Artikolu 5(2) tal-Ftehim għandu jkun applikat skond id-dispożizzjonijiet tan-nota relevanti li hemm miegħu kemm jekk hekk mitlub mill-importatur kif ukoll jekk le."Jekk pajjiżi li qed jiżviluppaw jagħmlu riserva bħal din, il-Partijiet għall-Ftehim għandhom jagħtu l-kunsens taħt l-Artikolu 23 tal-Ftehim;6. Jirrikonoxxu li ċerti pajjiżi li qed jiżviluppaw esprimew tħassib li jista' jkun hemm problemi fl-implimentazzjoni ta' l-Artikolu 1 tal-Ftehim fejn għandu x'jaqsam ma' l-importazzjoni f'pajjiżhom minn aġenti esklussivi, distributuri esklussivi u konċessjonarji esklussivi. Il-Partijiet għall-Ftehim jaqblu li, jekk problemi bħal dawn iqumu fil-prattika f'pajjiżi li qed jiżviluppaw li japplikaw il-Ftehim, studju ta' din il-kwistjoni għandu jsir, fuq talba ta' dawn il-pajjiżi, bil-ħsieb li jinstabu soluzzjonijiet xierqa;7. Jaqblu li l-Artikolu 17 jirrikonoxxi li fl-applikazzjoni tal-Ftehim, l-amministrazzjonijiet doganali jistgħu jkollhom bżonn jagħmlu stħarriġ li jikkonċernaw il-veraċità jew l-eżattezza ta' xi stqarrija, dokument jew dikjarazzjoni preżentata lilhom għal finijiet ta' valutazzjoni doganali. Huma jkomplu jaqblu li l-Artikolu għaldaqstant jirrikonoxxi li jista' jsir stħarriġ li huwa, per eżempju, intiż biex jivverifika illi l-elementi tal-valur dikjarat jew preżentat lid-dwana inkonnessjoni mad-determinazzjoni tal-valur doganali huwa sħiħ u korrett. Huma jirrikonoxxu li l-Partijiet għall-Ftehim, bla ħsara għal-liġijiet u l-proċeduri nazzjonali tagħhom, għandhom id-dritt li jistennew il-kooperazzjoni sħiħa ta' l-importaturi f'dan l-istħarriġ;8. Jaqblu li l-prezz attwalment imħallas jew li jrid jitħallas jinkludi l-ħlasijiet kollha li saru jew li se jsiru bħala kundizzjoni għall- bejgħ ta' l-oġġettiimportati, mix-xerrej lill-bejjiegħ, jew mix-xerrej lil parti terza biex tkun issodisfata xi obbligazzjoni tal-bejjiegħ.II1. Mad-dħul fis-seħħ ta' dan il-Ftehim id-dispożizzjonijiet ta' dan il-Protokoll għandhom jitqiesu li huma parti minn dan il-Ftehim.2. Dan il-Protokoll għandu jkun depożitat mad-Direttur Ġenerali għall-Partijiet Kontraenti għall-GATT. Huwa miftuħ għall-aċċettazzjoni, b'firma jew mod ieħor, minn firmatarji tal-Ftehim dwar l-implimentazzjoni ta' l-Artikolu VII tal-Ftehim Ġenerali dwar it-tariffi u l-kummerċ u minn gvernijiet oħra li jaċċettaw jew jaderixxu mal-Ftehim skond id-dispożizzjonijiet ta' l-Artikolu 22 ta' l-istess.Magħmul f'Ġinevra dan l-ewwel jum ta' Novembru elf disa' mija u disgħa u sebgħin f'kopja waħda fl-ilsien Ingliż, Franċiż u Spanjol, fejn kull test huwa awtentiku.--------------------------------------------------